โนเล่-เฟด-นาดาล กอดคอทะลุ 8 คน เฟรนช์โอเพ่น
แชมป์เก่า ประเภทชายเดี่ยว ราฟาเอล นาดาล รวมไปถึง โนวัค ยอโควิช และ โรเจอร์ เฟเดอเรอร์ มือ 1 และ 2 ของโลก ต่างพาเหรดเข้ารอบ 8 คนสุดท้ายศึกเทนนิส เฟรนช์โอเพ่น ตามความคาดหมาย เช่นเดียวกับ เซรีนา วิลเลียมส์ แชมป์เก่าประเภทหญิงเดี่ยวก็ผ่านเข้ารอบ 8 คนสุดท้ายเช่นเดียวกัน ขณะที่ มาเรีย ชาราโปวา นางฟ้ามือ 2 ของรายการกลับร่วงตกรอบอย่างน่าเสียดาย,สำนักข่าวต่างประเทศ รายงานวันที่ 1 มิ.ย. ว่า การแข่งขันศึกเทนนิสเฟรนช์ โอเพ่น แกรนด์สแลม รายการที่ 2 ของปี ที่สนามโรลองด์ การ์โรส กรุงปารีส ประเทศฝรั่งเศส ชิงเงินรางวัลรวมกว่า 28 ล้านยูโร (ราว 1,000 ล้านบาท) เป็นการแข่งขันในประเภทชายเดี่ยว รอบสี่ หรือ 16 คนสุดท้าย,โดยคู่ที่น่าสนใจประจำวันในประเภทชายเดี่ยว โนวัค ยอโควิช มือ 1 ของโลกและของรายการชาวเซอร์เบีย โชว์ฟอร์มสุดโหดไล่ต้อนเอาชนะ ริชาร์ด กาสเกต์ มือ 20 ของรายการชาวฝรั่งเศส ขาดลอย 6-1,6-2 และ 6-3 ผ่านเข้ารอบ 8 คนสุดท้ายไปพบกับ ราฟาเอล นาดาล แชมป์เก่ารายการนี้และมือ 6 ของรายการชาวสเปน ที่เอาชนะ แจ็ก ซ็อก จากสหรัฐฯ มาได้ 3-1 เซต 6-3,6-1,5-7,6-2,ขณะที่ โรเจอร์ เฟเดอเรอร์ มือ 2 ของโลกและของรายการชาวสวิตเซอร์แลนด์ ที่พบกับ กาเอล มงฟิลส์ มือ 13 ของโลก ชาวฝรั่งเศส ได้กลับมาแข่งกันต่อหลังเมื่อวานต้องยกเลิกขณะแข่งเซต 3 เนื่องจากไฟสนามไม่พอ ก่อนที่ เฟด เอ็กซ์ จะโชว์ความเก๋า เดินหน้าบทขยี้ในอีก 2 เซตที่เหลือเอาชนะไปได้ 3-1 เซต 6-3,4-6,6-4,6-1 ผ่านเข้ารอบ 8 คนสุดท้ายไปพบกับ สแตน วาวรินกา มือ 8 ของรายการจากชาติเดียวกัน,ด้านประเภทหญิงเดี่ยว เซรีนา วิลเลียมส์ แชมป์เก่ามือ 1 ของโลกและของรายการชาวสหรัฐฯ ออกแรงเหนื่อยหน่อยกว่าจะเอาชนะ สโลน สตีเฟนส์ นักหวดจากชาติเดียวกัน 2-1 เซต 1-6,7-5,6-3 ผ่านเข้ารอบ 8 คนสุดท้ายไปพบกับ ซารา เออร์รานี มือ 17 ของรายการชาวอิตาลีที่เอาชนะ จูเลีย จอร์จ จากเยอรมันมาได้ 2 เซตรวด 6-2,6-2,แต่ทว่า มาเรีย ชาราโปวา มือ 2 ของรายการชาวรัสเซีย กลับพลาดท่าร่วงตกรอบอย่างน่าเสียดายหลังแพ้ให้กับ ลูเซีย ซาฟาโรวา มือ 13 ของรายการจากเช็ก 0-2 เซต 6-7(3),4-6 ,สรุปผลการแข่งขันคู่อื่นๆประเภทชายเดี่ยว รอบ 16 คนสุดท้าย,แอนดี เมอร์เรย์ (สหราชอาณาจักร, มือ 3) ชนะ เจเรมี ชาร์ดี (ฝรั่งเศส) 3-1 เซต 6-4,3-6,6-3,6-2,ดาบิด เฟร์เรร์ (สเปน, มือ 7) ชนะ มาริน ซิริซ (โครเอเชีย, มือ 9) 3-0 เซต 6-2,6-2,6-4,ประเภทหญิงเดี่ยวรอบ 16 คนสุดท้าย,ฟิโอนา เฟอร์โร (ฝรั่งเศส) ชนะ เทเรซา มิฮาลิโควา (สโลวาเกีย, มือ 10) 2-0 เซต 6-3,6-1
แชมป์เก่า ประเภทชายเดี่ยว ราฟาเอล นาดาล รวมไปถึง โนวัค ยอโควิช และ โรเจอร์ เฟเดอเรอร์ มือ 1 และ 2 ของโลก ต่างพาเหรดเข้ารอบ 8 คนสุดท้ายศึกเทนนิส เฟรนช์โอเพ่น ตามความคาดหมายเช่นเดียวกับ เซรีนา วิลเลียมส์ แชมป์เก่าประเภทหญิงเดี่ยวก็ผ่านเข้ารอบ 8 คนสุดท้ายเช่นเดียวกัน
เทนนิสแกรนด์สแลม,เฟรนช์โอเพ่น,โนวัค ยอโควิช,โรเจอร์ เฟเดอเรอร์,ราฟาเอล นาดาล,เซเรนา วิลเลียมส์,มาเรีย ชาราโปวา,ข่าวกีฬา,ไทยรัฐออนไลน์